* מנצ'סטר סיטי הודיעה רשמית על החתמתו של השוער הברזילאי אדרסון, 23, שנרכש מבנפיקה תמורת כ-40 מיליון יורו וחתם על חוזה לשש שנים.
* מילאן השלימה את צירופו של המגן השמאלי ריקרדו רודריגס, שנרכש תמורת כ-18 מיליון יורו מוולפסבורג. השוויצרי הבינלאומי בן ה-24 חתם על חוזה לארבע שנים.
* מארסיי ניצלה את אופציית הרכישה שלה ושילמה לניוקאסל 11 מיליון יורו על פלוריאן תובאן, קשר נבחרת צרפת אותו רכשו המגפייז ממארסיי ב-18.35 מיליון יורו לפני שנתיים.
* קרייג שייקספיר, מאמנה של לסטר סיטי בסיום העונה החולפת, זכה לתגמול על החודשים המוצלחים שלו בתפקיד מאז החליף את קלאודיו ראניירי וחתם על חוזה לשלוש שנים כמאמן הראשי.
* פורטו מינתה רשמית את סרג'יו קונססאו למאמנה החדש. שחקן העבר בן ה-42 של נבחרת פורטוגל, עשה עבודה מצוינת בחצי השנה שלו בנאנט הצרפתית, אך החליט לעזוב אותה לטובת חוזה לשנתיים בקבוצה בה זכה בעבר כשחקן בחמישה תארים בשלוש עונות.
* ניקולאס האס, הקשר השוויצרי בן ה-21 שסיים את חוזהו בלוצרן, הצטרף בהעברה חופשית לאטאלנטה, שסיימה במקום הרביעי באיטליה ותשחק בליגה האירופית.
* לוקאס הינטרסר, החלוץ האוסטרי הבינלאומי של אינגולשטאדט, עבר בהעברה חופשית לבוכום וחתם על חוזה עד 2019.
* סבסטיאן קרק, 23, הקשר ההתקפי של פרייבורג ששיחק כמושאל בקייזרסלאוטרן, נמכר לנירנברג תמורת חצי מיליון יורו.
* אוגסבורג החתימה לארבע שנים את השוער פביאן גיפר בן ה-27 משאלקה, ששיחק כמושאל בבריסטול סיטי האנגלית. גיפר הצטרף לרני חדירה שחתם אמש.
* מריו וראנצ'יץ' הבוסני, קשרה בן ה-28 של דרמשטאדט היורדת מהבונדסליגה, חתם לשלוש שנים בנוריץ' מליגת המשנה באנגליה. סכום ההעברה: 750 אלף יורו.
* החלוץ חאליד בוטאיב, 30, מכוכבי העלייה של שטרסבורג לליגה הבכירה בצרפת, עבר לייני מלטיאספור הטורקית בהעברה חופשית.
* חואן פאבלו קאריסו, השוער הארגנטינאי בן ה-33 שגדל בריבר פלייט ושיחק בשנים האחרונות בליגה האיטלקית, עבר בהעברה חופשית מאינטר למונטריי המקסיקנית עם חוזה לשנתיים.
* בספרד טוענים שברצלונה הגיעה לסיכום עם ליאונל מסי על הארכת חוזהו. הפרעוש אמור לחתום לשלוש עונות נוספות, כולל אופציה על עונה רביעית, שתשאיר אותו במועדון עד 2022. סעיף השחרור החדש: 400 מיליון יורו.
* אחרי שדייגו קוסטה סיפר כי צ'לסי הודיעה לו שהוא יצטרך לעזוב, מילאן פצחה בשיחות עם החלוץ.
* אוסקר גרסיה, מאמן מכבי תל אביב לשעבר ורד בול זלצבורג כיום, נחשב לאחד משני המועמדים המובילים לאמן את סנט אטיין הצרפתית, שנפרדה מכריסטוף גלטייה אחרי תשע שנים ונתקלה בסירובים של כמה מאמנים, ביניהם פטריק ויירה. קלוד פואל הוא המתחרה העיקרי של אוסקר.
* ארסנל מעוניינת באלכסנדר לקאזט וצפויה להציע לליון 57.5 מיליון יורו עבורו ושכר שבועי של 230 אלף יורו.
* מספר גורמים בספרד מדווחים כי ליברפול הציעה לריאל מדריד 50 מיליון יורו על כוכבה הצעיר, מרקו אסנסיו.
* ג'ון טרי בן ה-36 שוחח עם מנג'ר בורנמות' אדי האו על הצטרפות אפשרית שלו לקבוצה תמורת 115 אלף יורו לשבוע.
* צ'לסי שוקלת לעשות ניסיון נוסף לרכוש את לאונרדו בונוצ'י מיובנטוס. זאת אחרי שנכשלה בניסיונה לצרף את וירג'יל ואן דייק.
* סביליה מעוניינת בחלוץ הבלגי של צ'לסי מישי בטשואיי. הבלגי בן ה-23, שכבש את שער האליפות של הבלוז העונה, לא זכה לדקות משחק רבות. כמו כן, בספרד נטען כי השוער הוותיק איקר קסיאס הוצע לסביליה.
* על פי דיווח של חוסה לואיס סאנצ'ס הספרדי, חאמס רודריגס מעוניין לעבור לבאיירן מינכן ולשחק תחת קרלו אנצ'לוטי. גם ליברפול לא מוותרת והיא צפויה להציע תמורתו לריאל מדריד 60 מיליון יורו.
* על פי דיווח בגאזטה דלו ספורט, יובנטוס מתחילה לחפש מחליף ללאונרדו בונוצ'י, אם הוא אכן יעבור לצ'לסי. סטפן דה פריי מלאציו ומרקיניוס מפריס סן ז'רמן מועמדים.
* מנצ'סטר סיטי, ליברפול וצ'לסי מעוניינות במגן סאות'המפטון בן ה-27 ריאן ברטראנד.
* בבליק השוויצרי מדווח שקשר יאנג בויז דניס זקאריה יעבור לבורוסיה מנשנגלדבאך תמורת 12 מיליון יורו.
* איינטרכט פרנקפורט אישרה ששוערה לוקאש ראדצקי סירב להאריך את החוזה שלו.
* האדרספילד וברנלי מעוניינות בשחקן ורדר ברמן לוקה קאלדירולה.
* אספניול רוצה לשאול את חלוץ ריאל מדריד מריאנו.
* מארסיי מעוניינת לחזק את ההגנה שלה בקיץ ותנסה לצרף את ז'רמי מתיו מברצלונה ואת בקארי סאניה, שסיים חוזה במנצ'סטר סיטי.